ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1991 අංක 44 දරන
කොළඹ ඉස්ලාම් අධ්‍යාපනික
කටයුතු පිළිබඳ මධ්‍යස්ථානය
(සංස්ථාගත කිරීමේ) පනත

[සහතිකය සටහන් කළෙ' 1991 දෙසැම්බර් මස 10 වන දින)
ආණ්ඩුවේ නියමය පරිදි මුද්‍රණය කරන ලදී.
1991 දෙසැම්බර් මස 13 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්

1991 අංක 44 දරන කොළඹ ඉස්ලාම් අධ්‍යාපනික කටයුතු පිළිබඳ
මධ්‍යස්ථානය (සංස්ථාගත කිරීමේ) පනත

කොළඹ ඉස්ලාම් අධ්‍යාපනික කටයුතු පිළිබඳ මධ්‍යස්ථානය
සංස්ථාගත කිරීම සඳහා වූ පනතකි.

මධ්‍යස්ථානය පූර්විකාව. " කොළඹ ඉස්ලාම් අධ්‍යාපනික කටයුතු පිළිබඳ
යනුවෙන් හඳුන්වනු ලබන හා සඳහන් කරනු ලබන මධ්‍යස් ස්ථාන
යක් එකී මධ්‍යස්ථානයේ සාමාජිකයින් එකඟ වූ රීති අනුව එකී
මධ්‍යස්ථානයේ අරමුණු සහ සියලු කරුණු ඵලදායි ලෙස ක්‍රියාත් මක
කිරීමේ හා කර ගෙන යාමේ කාර්ය සඳහා කොළඹ පිහිටුවා තිබූ
හෙයින් ද:

එකී මධ්‍යස්ථානය පිහිටුවනු ලැබුවේ යම් පරමාර්ථ හා කරුණු
සඳහා ද ඒ පරමාර්ථ හා කරුණු මෙතෙක් කල් එකී මධ්‍යස්ථානය
විසින් සාර්ථකව ක්‍රියාත්මක කර හා කරගෙන ගොස' ඇති හෙයින
සහ එම මධ්‍යස්ථානය සංස්ථාගත කරනු ලැබීමට ඉල්ලුම් කර ඇති
හෙයින් ද එකී ඉල්ලීම ඉෂ්ට කිරීම යෝග්‍ය සහ මහජන සහපන
පිණිස වන හෙයින් ද;

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ -

1. මෙම පනත 1994 අංක 44 දරන, කොළඹ ඉස්ලාම් 
අධ්‍යාපනික කටයුතු පිළිබඳ මධ්‍යස්ථානය (සංස්ථාගත කිරීමේ)
පනත යනුවෙන් හඳුන්වනු ලැබේ.

2. මෙම පනත ආරම්භ වීමේ දින සිට හා ඉන්පසු මෙකී පනතේ
පළමුවන උපලේඛනයේ නම් සඳහන් කර ඇත්තා වූද, දැනට එකී
කොළඹ ඉස්ලාම් අධ්‍යාපනික කටයුතු පිළිබඳ මධ්‍යස්ථානයේ (මෙහි පිළිබඳ
මින්මතු " මධ්‍යස්ථානය " යනුවෙන් සඳහන් කරනු ලබන) සාමා
ජිකයින් වන්නා වූ තැනැත තන සහ මෙයින් සංස්ථාපනය කරනු
ලබන සංස්ථාවට මින්මතු සාමාජිකයින් වශයෙන් බදවා ගනු
ලබන තැනැත්තන් කොළඹ ඉසලම් අධ්‍යාපනික කටයුතු පිළිබඳ
මධ්‍යස්ථානය යන අභිධානය හා නාමය යටතේ අවිච්චින්න
පැවැත්මක් සහිත (මෙහි මින් මතු " සංස්ථාව " යනුවෙන් සඳහන්
කරනු ලබන) සංස්ථාවක් වන්නේය. තවද ඒ සංස්ථාව විසින් හා
එයට විරුද්ධව එකී නාමයෙන් සියලු අධිකරණවල නඩු පැවරීම් හා
නඩු පවරනු ලැබීය හැකි අතර, පොදු මුද්‍රාවක තබාගැනිමේද එය
පාවිච්චි කිරීමේ හා තම අභිමතය පරිදි එය වෙනස‍් කිරීමේ ද පූර්ණ
බලය හා අධිකාරය ඒ සංස් ථාවට ඇත තේය.

3. සංස්ථාව පිහිටුවීමට අරමුණු කොට ගත් පොදු පරමාර්ථ පහත
දැක්වෙන පරිදි විය යුතු යයි මෙයින් ප්‍රකාශ කරනු ලැබේ :-
(අ) ඉස්ලාම් අධ්‍යාපනික කටයුතු පිළිබඳ මධ්‍යස්ථානය නමින්
හැඳින්වෙන මෙම ආයතනයෙන් ඉස්ලාම් ආගමික අවබෝ
ධය හා ඉස්ලාමීය අධ්‍යාපනය ලබා දීම වැඩි දියුණු කිරීම
හා නංවාලීම සඳහා අවශ්‍ය මුදල් යෙදවීම, නඩත්තු කිරීම,
සහ කළමනාකරණය කිරීම පිණිස :-

(i) ඉස්ලාම් ආගම පිළිබඳ රූපවාහිනී හා ශබ්ද වාහිනී පටි
සහිත පුස්තකාල සේවාවක් නොමිලේ පවත්වා
ගෙන යෑම, සහ
(ii) ඉස්ලාම් අධ්‍යාපනික කටයුතු සම්බන්ධයෙන් ආශ්‍රිත
හ පර්යෙෂණ පුස්තකාල සේවාවක්
' දාරුල් ඉස්ලාම් " යනුවෙන් ළමා පුස්තකාල
සේවාවක් පවත්වාගෙන යෑම;

(ආ) ලෝකයේ විවිධ ආගම් හා දර්ශන අතර වඩා හොඳ අවබෝධ
යන් නංවාලීම සඳහා අන්තර් ආගමික සම්මේලන සංවිධා
නය කිරීම;

(ඇ) '' ඉස් ලාම් අධ්‍යාපනික කටයුතු පිළිබඳ ජාත්‍යන්තර මධ්‍යස්ථා
නය '' නමින් හැඳින්වෙන ආයතනයක් මගින් ඉස්ලාම්
ආගමික අවබෝධය වැඩි දියුණු කිරීම සහ අධ්‍යාපනය
නංවාලීම සඳහා අවශ්‍ය මුදල් යෙදවීම, නඩත්තු කිරීම සහ
කළමනාකරණය කිරීම;

(ඈ ) " දාරුල් ඉස්ලාම් ග්‍රන්ථ ප්‍රකාශන ආයතනය '' යන නමින්
ඉස්ලාම් අධ්‍යාපනික හා ආගමික ග්‍රන්ථ ප්‍රකාශන ආයතන
යක් පිහිටුවීම;

ඉ) ඉහත කී පරමාර්ථ ඉටුකර ගැනීම සඳහා ආනුෂාංගික හෝ
හිත කර වෙනත් සියලු ක්‍රියා සහ දේ කිරීම.

4. මෙම පනතේ සහ වෙනත් යම් ලිඛිත නීතියක විධිවිධාන වලට
යටත්ව සංස්ථාවේ පරමාර්ථ ඉටු කිරීම සඳහා අවශ්‍ය බැංකු ගිණුම්
විවෘත කිරීමේ, පවත්වාගෙන යාමේ හා වැසීමේ ද ඇප ඇතුව හෝ
නැතුව මුදල් ණයට ගැනීමේ සහ ලබා ගැනීමේ ද ස්වකීය අරමුදල්
ආයෝජනය කිරීමේද සංස් ථාවට නිලධරයන් සහ සේවකයන්
සේවයේ නියුක්ත කර ගැනීමේ, සේවයෙහි යෙදවීමේ සහ සේව
යෙන් පහ කිරීමේ ද බලය ඇතුළුව සංස්ථාවේ පරමාර්ථ හෝ ඒ
පරමාර්ථ අතුරින් යම් පරමාර්ථයක් ප්‍රවර්ධනය කිරීම හෝ නංවාලීම
සඳහා අවශ්‍ය හෝ යෝග්‍ය, කවර ආකාරයක හෝ සියලු ක්‍රියාවන්
කිරීමේ, ඉටු කිරීමේ හා ක්‍රියාවේ යෙදවීමේ බලය සංස්ථාවට
ඇත්තේ ය.

කටයුතු පිළිබඳ මධ්‍යස්ථානය (සංස්ථාගත කිරීමේ) පනත
5. (1) සංස්ථාවේ කටයුතු, සංස්ථාවේ සභාපතී, ගරු ලේකම්,
ගරු භාණ්ඩාගාරික හා සංස්ථාවේ තත්කාලයේ බලපවත්නා රීති
වලට අනුකුලව තෝරා පත් කරගනු ලබන තවත් තැනැත්තන්
දොළොස් දෙනෙකුට නො අඩු සංඛ්‍යාවකින් සමන්විත වූ කළමනා
කරණ කමිටුවක් මගින් සංස්ථාවේ තත් කාලයේ බලපවත් නා
රීති වලට යටත්ව පරිපාලනය කළ යුතු ය.

(2) මෙම පනත ක්‍රියාත්මක වීම ආරම්භ වන දිනයට පෙරාතුවම වූ
දිනයේ දී මධ්‍යස් ස්ථානයේ කළමනාකාර මණ්ඩලය ලෙස ධුර දරනු
ලැබුවා වූද මෙම පනතේ දෙවන උපලේඛනයේ නම සඳහන්
වන්නා වූද තැනැත්තන්ගෙන් සංස්ථාවේ ප්‍රථම කළමනාකාර
මණ්ඩලය සමන්විත විය යුතු ය.

6. (1) සාමාජිකයන් ඇතුළත් කර ගැනීම හා නෙරපීම සම්
බන්ධයෙන් ද සංස්ථාවේ නිලධරයන්ගේ සහ කළමනාකාර මණ්ඩ
ලයේ බලතල, හැසිරීම හා ඔවුන්ගේ කාර්ය ඉටු කිරිම සම්බන්ධ
යෙන්ද කළමනාකාර මණ්ඩලයේ සාමාජිකයන්ගේ රැස්වීම් වල
කටයුතු කිරීමේදී අනුගමනය කළ යුතු කාර්ය පටිපාටිය සම්බන්ධ
යෙන්ද සංස්ථාවේ නිලධරයන්ගේ සහ සේවකයන්ගේ හැසිරීම,
කාර්ය සහ කර්තව්‍ය සම්බන්ධයෙන්ද සාමාන්‍යයෙන් සංස්ථාවේ
කටයුතු පරිපාලනය කිරීම හා එහි පරමාර්ථ මුදුන් පමුණුවා ගැනීම
සඳහා ද සංස්ථාව විසින්, කලින් කල තත් කාර්ය සඳහා සති දෙක
කට නොඅඩු කාලයක් දැනුම් දී කැඳවනු ලබන යම් මහා සභා
රැස්වීමකදී ඊට පැමිණ ඡන්දය දෙන සාමාජිකයන්ගෙන් තුනෙන්
දෙකකට නොඅඩු බහුතර ඡන්දයෙන්, මේ පනතේ සහ වෙනත්
ලිඛිත නීතියක විධිවිධාන වලට අනනුකූල නොවන රීති සෑදීම
නීත්‍යනුකූල වන්නේය. එකී රීති සෑදීමෙන් පසු එවැනිම රැස්වීමක
දී එම ආකාරයෙන්ම එම රීති වෙනස් කිරීම, ඒවාට යමක් එකතු
කිරීම, සංශෝධනය කිරීම හෝ පරිච්ඡින්න කිරීම කළ හැකි ය.

(2) සංස්ථාවේ සාමාජිකයන් සංස්ථාවේ රීතිවලට යටත් විය
යුතු ය.

7. මෙම පනත ක්‍රියාත්මක වීම ආරම්භ වන දිනයට පෙරාතුවම මධ්‍යස්ථානය
වූ දිනයේ දී මධ්‍යස්ථානයේ පැවති සියලුම ණය සහ බැරකර්ම සංස්
ථාව විසින් ගෙවිය යුතු අතර එදිනට මධ්‍ය ස්ථානයට අයවිය යුතු
සියලු ණය හෝ ගෙවිය යුතු දායක මුදල් හා සම්මාදම් මුදල් මෙම
පනතේ කාර්ය සඳහා මෙම සංස්ථාවට ගෙවිය යුතුය.

8. සංස්ථාවේ සභාපති හා ලේකම් ඉදිරිපිට දී මිස සංස්ථාවේ
මුද්‍රාව කිසිම සාධන පත්‍රයකට නොතැබිය යුතු අතර එකි සභාපති හා
ලේ කම් තමන් පැමිණ සිටි බවට සලකුණක් වශයෙන්
එකී සාධන පත්‍රයෙහි තම නම අත්සන් කළ යුතුය. එම අත
සන් කිරීම සාක්ෂිකරුවකු වශයෙන් යම් තැනැත්තෙකුගේ
අත්සන් කිරීමට පරිබාහිරව විය යුතුය.

9. යම් මිලට ගැනීමකින්, ප්‍රදානයකින්, ත්‍යාගයකින්, තෙස්ත
මේන්තු පැවරීමකින් හෝ වෙනත් ආකාරයකින් සංස්ථාව වෙත
පැවරෙන යම් චංචල හෝ නිශ්චල දේපළක් භාර ගැනීමට, අත් කර
රීති ගැනීමට හා දැරීමට සංස්ථාවේ තත් කාලයේ බලපවත්වන
වලට යටත්ව සංස්ථාවට බලය ඇත්තේය. තව ද එවැනි සියලුම
දේපළ මේ පනතේ කාර්ය සඳහා සංසථාවේ තත්කාලයේ බල
පවත්නා රීති වලට යටත් ව ඒ දේපළ උකස් කිරීමේ, විකිණීමේ,
බද්දට දීමේ, හුවමාරු කිරීමේ හෝ වෙනත‍් ආකාරයකින් බැහැර
කිරීමේ පූර්ණ බලය සහිතව සංස්ථාව විසින් දැරිය යුතුය.

10. මෙම පනතේ සඳහන් තැනැත්තන් සහ ඔවුන් වෙතින්,
ඔවුන් මාර්ගයෙන් හෝ ඔවුන් යටතේ හිමිකම් කියන වෙනත්
තැනැත‍්තන් හැර ශ්‍රී ලංකා ජනරජයේ හෝ යම් රාජ්‍ය මණ්ඩලයක
හෝ සංස්ථාවක හෝ වෙන යම් තැනැත්තකුගේ අයිතිවාසිකම් වලට
මේ පනතේ ඇතුළත් කිසිවකින් හාකියක් හෝ බලපෑමක් නොවීය
යුතුය.

11. මේ පනතේ සිංහල සහ දෙමළ භාෂා පාඨ අතර යම් අනනු
කූලතාවක් ඇති වුවහොත් එවිට සිංහල භාෂා පාඨය බලපැවැත්විය
යුතුය.